SAKP besorg oor Zuma se appèl teen staatskaping | Maroela Media
Die SAKP het Saterdag pres. Jacob Zuma se aansoek om verlof tot appèl teen ŉ hooggeregshofuitspraak, wat sy vorige hofaansoek ter syde gestel het dat ŉ hoofregter die kommissie van ondersoek oor staatskaping sal aanstel, veroordeel.
“Alle alliansievennote, insluitend die ANC, en daarom dus ŉ groot getal besorgde Suid-Afrikaners, verwelkom die uitspraak en doen ‘n beroep op pres. Zuma om daaraan gehoor te gee,” het die SAKP in ŉ verklaring gesê. “Die appèlaansoek sal ŉ vermorsing wees van belastingbetalers se geld en is ŉ uitsteltaktiek, en dit moet daarom verwerp word.”
Die SAKP het gesê die opdrag om ŉ geregtelike kommissie van ondersoek aan te stel, is gebaseer op “fundamentele beginsels”. “Suid-Afrika moet korrupsie in al sy manifestasies met wortel en tak uitroei indien die land ŉ vooruitstrewende samelewing wil word binne ŉ volledige demokrasie sonder die uitbuiting van openbare hulpbronne en nasionale welvaart.”
Zuma wys vir almal ‘n toffie. Hy slaan die kitaar en almal dans.
Sakp gaan slaap …julle praat net !
Jacob Appeal Zuma